Ons kinders, Adam en die Olfor - PvR Geloofsfamilie
Gepubliseer deur Hanlie Boshoff op 15 Februarie 2012 om 12:30
In Genesis 2:18 tot 20 vertel die Bybel vir ons hoe God die diere en plante gemaak het, en dat Adam vir alles moes name gee. "hy was seker baie slim", was een van die dogtertjies se opmerking. Ons het vir die kinders gevra om Adam te speel en 'n paar diere en plante ander name te gee. Julle kan net dink wat alles daar uit gekom het. Hier is 'n paar.......
Olifant: 2 Stert reus, Olfor
Doringboom: Lelike Boom
Seekoei: Dikbek grootgesig
Muskiet: Suig Gogga
Hierdie Sondag kuier ons oor die volgende....
Gesels solank saam met julle kinders oor Genesis 3. Wees verwonderd oor wat God hierdeur vir ons wil vertel, wat ons deur die verhaal leer oor hoe ons God kan volg, en watse belangrike lesse ons oor ons daaglikse verhoudings leer uit hierdie verhaal.
Voorwaar is dit 'n voorreg om saam met hierdie wonderwerkies wat God aan ons geleen het, elke week iets nuuts te ontdek. Waaroor ek in die week saam met my kinders gaan gesels is die volgende:
Hoe voel jy oor dit wat Adam en Eva gedoen het?
Dink jy ons doen partykeer dieselfde?
Adam, Eva en die slang het mekaar beskuldig. Wat sou jy gedoen het as jy en sussie of bietie Adam en Eva was en God het julle uitgevang?